मंडुआडीह रेलवे स्टेशन
बनारस रेलवे स्टेशन (पूर्व नाम – मंडुआडीह रेलवे स्टेशन) भारत के उत्तर प्रदेश राज्य में वाराणसी के मंडुआडीह क्षेत्र में स्थित है। यह वाराणसी का एक टर्मिनल स्टेशन भी है। वाराणसी जंक्शन पर भारी भीड़ के कारण रेलवे एक उच्च सुविधा वाले टर्मिनल के रूप में विकसित किया गया है। हाल ही में बनारस रेलवे स्टेशन में भारत का राष्ट्रीय ध्वज फहराया गया। पूर्वोत्तर रेलवे के अन्तर्गत आने वाला यह स्टेशन वाराणसी जंक्शन के समीप है। यहाँ से होकर वाराणसी से प्रयागराज जंक्शन का मुख्य रेलमार्ग जाता है।